open-index/open-wikipedia-markdown huggingface dataset:
கலைவாணி தொழில்நுட்பக் கல்லூரி

**கலைவாணி தொழில்நுட்பக் கல்லூரி** (**கேவிசிடி**), இந்தியாவின் கோயம்புத்தூரில் இயங்கிவரும் தனியார் சுயநிதி பொறியியல் கல்லூரியாகும். இக்கல்லூரி அகில இந்திய தொழில்நுட்பக் கல்விக் குழுவின் (AICTE) அனுமதியுடன் 2009ஆம் ஆண்டு முதல் செயற்பட்டு வருகிறது. இக்கல்லூரி கோயம்புத்தூர் அண்ணா பல்கலைக்கழகத்தின் உறுப்புக் கல்லூரியாகும்.

## அமைவிடம்
இக்கல்லூரி, கோயம்புத்தூர் மாவட்டத்தில் மதுக்கரைக்கு அருகே பாலத்துறையில் அமைந்துள்ளது.

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்
* தமிழ் நாட்டில் உள்ள பொறியியல் கல்லூரிகள்

## மேற்கோள்கள்

பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
பகுப்பு:கோயம்புத்தூரிலுள்ள பொறியியல் கல்லூரிகள்
பாக்கித்தானிய ரூபாய்

**பாக்கித்தானிய ரூபாய்** ( மொழிபெயர்ப்பு: *ரூபியா*}}; ஐ.எசு.ஓ: **PKR**) பாக்கித்தானின் அலுவல்முறையான நாணயம் ஆகும். இதனை நாட்டின் நடுவண் வங்கியாக செயல்படும் பாக்கித்தானிய அரசு வங்கி வெளியிடுகின்றது.  மிகவும் பெரும்பான்மையாக பயன்படுத்தப்படும் சின்னம் ரூ ஆகும்; சரக்குகளையும் சேவைகளையும் பாவிக்கும் போது வழங்கப்படும் இரசீதுகளில் இச்சின்னம் பயன்படுத்தப்படுகின்றது. பாக்கித்தானில் "ரூபாய்கள்", "ருபாயா" அல்லது "ருபாயே" என அறியப்படுகின்றது. பாக்கித்தானில் ரூபாயின் பெரும் மதிப்புகள்  தென்னாசிய எண் முறையில் ஆயிரம், இலட்சம் (100 ஆயிரங்கள்), கோடி (10 மில்லியன்), 1 அரப் (1 பில்லியன்), 1 கரப் (1/10 டிரில்லியன்), 100 கரப் என எண்ணப்படுகின்றன.

## வரலாறு

*ரூபியா* என்ற சொல் *ரூப்யா* என்ற சமசுகிருத வேர்ச்சொல்லில் இருந்து பெறப்பட்டது; இச்சொல்  "வார்த்த வெள்ளி, வெள்ளி சிட்டை", எனப் பொருள்படும்.  *ருபாயா* என்ற சொல்லை நாணயங்களைக் குறிக்க முதன்முதலில் 1540 முதல் 1545 வரையான தனது ஆட்சிக்காலத்தில் சேர் சா சூரி அறிமுகப்படுத்தினார்.  

1947இல் பிரித்தானிய ஆட்சி கலைக்கப்பட்ட போது  பாக்கித்தானிய ரூபாய் வழக்கத்திற்கு வந்தது.  துவக்கத்தில் பிரித்தானிய இந்திய  நாணயங்கள்/ ரூபாய்த்தாள்கள் மீது "பாக்கித்தான்" என முத்திரை பதித்து பயன்படுத்தப்பட்டன. புதிய நாணயங்களும் வங்கித்தாள்களும் 1948இல் வெளியிடப்பட்டன. இந்திய ரூபாய் போலவே பாக்கித்தானிய ரூபாயும்  16 *அணாக்களாகவும்*, ஒவ்வொரு அணாவும்  4 *பைசா* அல்லது 12 *பை*யாகவும் பிரிக்கப்பட்டிருந்தன. சனவரி 1, 1961 முதல்  பதின்மமுறைக்கு மாற்றப்பட்டது; ஒரு ரூபாய்க்கு 100   பைசாக்களாக இருக்கின்றது. இருப்பினும் 1994 முதல் பைசா மதிப்புள்ள நாணயங்கள் வெளியிடப்படவில்லை.

## மேற்சான்றுகள்

## வெளி இணைப்புகள்
* SBP's webpage on the newnotes
* Business Recorder: Pakistan's first financial newspaper
* State Bank to issue Rs.5000/- and New Rs.10/- Banknotes from 27 May 2006: Governor
* The Haj Notes of Pakistan
* Haseeb Naz's collection on coins used in Pakistan

பகுப்பு:பாக்கித்தானிய பொருளாதாரம்
பகுப்பு:ஆசிய நாணயங்கள்
பகுப்பு:ரூபாய்
சிவப்புத் திராட்சைத் தோட்டம்

**சிவப்புத் திராட்சைத் தோட்டம்** (The Red Vineyard) என்பது, டச்சு ஓவியரான வின்சென்ட் வான் கோ வரைந்த ஒரு ஓவியம். இது நவம்பர் 1888ன் தொடக்கப்பகுதியில் வரையப்பட்டது. இந்த ஓவியர் உயிரோடு இருந்தபோது விற்கப்பட்ட அவரது ஒரே ஓவியம் இதுவெனச் சொல்லப்படுகிறது. 

பிரசெல்சில் இடம்பெற்ற லெஸ் XX 1890 ஆண்டுக் கண்காட்சியில் இந்த ஓவியம் முதன் முதலாகக் காட்சிப்படுத்தப்பட்டது. அப்போது, உணர்வுப்பதிவுவாத ஓவியரும், லெஸ் XX இன் உறுப்பினரும், ஓவியச் சேகரிப்பாளருமான அன்னா பொச் இவ்வோவியத்தை 400 பிராங்குகள் விலை கொடுத்து வாங்கினார். அன்னா இன்னொரு உணர்வுப்பதிவுவாத ஓவியரும், வின்சென்ட் வான் கோவின் நண்பருமான இயுசீன் பொச்சின் சகோதரி ஆவார்.

பின்னர், பிரபல உருசியச் சேகரிப்பாளரான சேர்கீ இசுச்சூகின் இதை வாங்கியிருந்தார். உருசியப் புரட்சிக்குப் பின்னர் போல்செவிக்குகளால் இவருடைய சேகரிப்புக்கள் நாட்டுடைமை ஆக்கப்பட்டபோது இதுவும் நாட்டுடைமை ஆக்கப்பட்டுப் பின்னர், மாசுக்கோவிலுள்ள, கவின்கலைகளுக்கான புசுக்கின் அருங்காட்சியகத்துக்கு அனுப்பப்பட்டது. 

## மேற்கோள்கள்
  

பகுப்பு:ஓவியங்கள்
பாக்கித்தானிய அரசு வங்கி

**பாக்கித்தானிய அரசு வங்கி** அல்லது **பாக்கித்தானிய ஸ்டேட் வங்கி** (*State Bank of Pakistan*, **SBP**; )  பாக்கித்தானின்  நடுவண் வங்கி ஆகும். 1948இல் இந்த வங்கி உருவானபோது நிறுவப்பட்ட  *யாப்பு* சனவரி 1, 1974 வரை மாற்றப்படவில்லை.  அவ்வமயம் இவ்வங்கி தேசியமயமாக்கப்பட்டபோது இதன் செயற்பாட்டு வீச்சு பெரியளவில் விரிவாக்கப்பட்டது. பாக்கித்தானிய ஸ்டேட் வங்கி சட்டம் 1956, மற்றும் அதன் பிந்தைய திருத்தங்களை அடிப்படையாகக் கொண்டு இவ்வங்கி இயங்குகின்றது. இதன் தலைமையகம் பாக்கித்தானின் நிதித் தலைநகரமாக விளங்கும் கராச்சியிலும் இரண்டாம் தலைமையகம் நாட்டுத் தலைநகர், இஸ்லாமாபாத்திலும் அமைந்துள்ளன.

## மேற்சான்றுகள்

## வெளி இணைப்புகள்
*State Bank of Pakistan

பகுப்பு:பாக்கித்தானிய பொருளாதாரம்
பகுப்பு:நடுவண் வங்கிகள்
பகுப்பு:பாக்கித்தானிய வங்கிகள்
புசுக்கின் அருங்காட்சியகம்

**கவின்கலைகளுக்கான புசுக்கின் அரச அருங்காட்சியகம்** (*Pushkin State Museum of Fine Arts*, ) என்னும் முழுப் பெயர் கொண்ட **புசுக்கின் அருங்காட்சியகம்**, மாசுக்கோவில் உள்ள ஐரோப்பியக் கலைகளுக்கான மிகப்பெரிய அருங்காட்சியகம் ஆகும். இது, மாசுக்கோவில், வொல்கோனா சாலையில் மீட்பர் யேசு பேராலயத்துக்கு எதிரில் அமைந்துள்ளது. 1981 இலிருந்து, *இசுவ்யாடொசுலாவ் ரிக்டரின் டிசம்பர் நைட்சு* எனப்படும் பன்னாட்டு இசை விழா இந்த அருங்காட்சியகத்தில் இடம்பெற்றுவருகிறது.

இந்த அருங்காட்சியகம் புசுக்கினின் பெயரில் இருந்தாலும், புகழ் பெற்ற உருசியக் கவிஞரான அலெக்சாண்டர் புசுக்கினுக்கும் இதற்கும் தொடர்பு இல்லை. ஆனாலும், அவரை நினைவு கூர்வதற்காக இப்பெயர் இடப்பட்டது. இந்த அருங்காட்சியகம் பெயர்பெற்ற கவிஞர் மரீனா திசுவட்டயேவாவின் தந்தையான பேராசிரியர் இவான் திசுவட்டயேவினால் நிறுவப்பட்டது. இவர், மாசுக்கோவுக்கு ஒரு கவின்கலைக்கான அருங்காட்சியகத்தின் தேவைகுறித்து கோடீசுவரரும், வள்ளலுமான யூரிய் நெக்கயேவ்-மால்ட்சோவ், கட்டிடக்கலைஞர் ரோமன் கிளீன் ஆகியோருக்கு விளக்கி அவர்கள் மூலம் இதை நிறுவினார். சோவியத் உகத்துக்கான மாறுநிலைக் காலகட்டத்திலும், தலைநகர் மாசுக்கோவுக்கு மாறிய காலகட்டத்திலும் பல்வேறு பெயர் மாற்றங்கள் இடம்பெற்றன. 1937ல் கவிஞர் அலெக்சாண்டர் புசுக்கினின் 100 ஆவது இறந்த தினத்தில் அவரது நினைவாகத் தற்போதைய பெயரை இது பெற்றது.

## வெளி இணைப்புகள்

* புசுக்கின் அருங்காட்சியக இணையதளம்

## மேற்கோள்கள்

பகுப்பு:உருசியாவிலுள்ள அருங்காட்சியகங்கள்
ஆவி குமார் (திரைப்படம்)

**ஆவி குமார்** (*Aavi Kumar*) என்பது 2015இல் வெளிவந்த ஒரு தமிழ்ப் பேய்ப்படம் ஆகும். கே. காண்டீபன் இத்திரைப்படத்தை இயக்கியுள்ளார். இத்திரைப்படத்தில் உதயா, கனிகா திவாரி ஆகியோர் முதன்மைக் கதைமாந்தர்களாக நடித்துள்ளனர். திரைப்படத்திற்கான இசையை விசய் ஆண்டனியும் சிறீகாந்து தேவாவும் வழங்கியுள்ளனர்.

## நடிகர்கள்

## பாடல்கள்

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இரவுச் சிற்றுண்டியகம் (ஓவியம்)

**இரவுச் சிற்றுண்டியகம்** ((பிரெஞ்சு: Le Café de nuit)) என்பது, டச்சு ஓவியரான வின்சென்ட் வான் கோவினால் செப்டெம்பர் 1888ல் ஆர்லே என்னும் இடத்தில் வரையப்பட்ட ஒரு நெய்யோவியம் ஆகும். இதன் தலைப்பு வலது கீழ் மூலையில் கையொப்பத்துக்குக் கீழே எழுதப்பட்டுள்ளது. இவ்வோவியம், யோசெப்-மிச்சேல் கினொக்சும், அவரது மனைவியும் நடத்திய சிற்றுண்டியகத்தின் உட்புறத்தைக் காட்டுகிறது.

## மேற்கோள்கள்

பகுப்பு:ஓவியங்கள்
தும்பு

[right|thumb|தென்னை நார் தனிப்படுத்தல் ([கயிறு)]]
**தும்பு** அல்லது **தென்னை நார்** (Coir) என்பது  தென்னை மரத்தின், தேங்காய் கதம்பையில் (தேங்காயின் மேல்மட்டை) இருந்து பிரித்தெடுக்கப்படுவதாகும். தும்பில் கயிறு, கால் மிதியடி, தூரிகை போன்றவைகள் தயாரிக்கப்படுகின்றன.

கன்னியாகுமரி மாவட்டத்தில் தேங்காய் கதம்பையில் இருந்து தும்பு தயாரித்து விற்பனை செய்யும் ஆலைகள் உள்ளன. குறிப்பாக இராஜாக்கமங்கலம், மணக்குடி உள்ளிட்ட பகுதிகளில் இந்த ஆலைகள் அதிகம். ராஜாக்கமங்கலம் பகுதியில் உள்ள ஆலைகளில் கதம்பையில் இருந்து தும்புகள் பிரித்தெடுத்து தூரிகை தயாரிக்க அனுப்புகின்றனர். மணக்குடி பகுதியில் இருக்கும் ஆலைகள், தும்புகளை பிரித்தெடுத்து மிதியடி, கயிறு தயாரிக்க அனுப்புகின்றனர்.

தேனி மாவட்டத்தில் தென்னை நார் (தும்பு) கயிறு தொழிற்சாலைகள் அதிகம் உள்ளன. இவற்றிலிருந்து நார்க் கழிவுகள், அரபு நாடுகளில் தண்ணீர் பற்றாக்குறைக் காரணமாக, தென்னைமர மஞ்சுத் தும்பையை மரங்களின் வேர்ப் பகுதிகளில் பரப்பி தண்ணீர் பாய்ச்சுகின்றனர். நீரை உறிஞ்சிக்கொள்ளும் நார்த் தும்பு பல நாட்கள் ஈரத்தன்மையிலேயே இருக்கிறது.

வணிக ரீதியான இயற்கை இழைகளில் மிகவும் அடர்த்தியானதும், எதிர்ப்புத் திறன் கொண்டதுமான தென்னை நார், தேங்காய்களின் வெளிப்புற ஓட்டிலிருந்து பிரித்தெடுக்கப்படும் ஒரு கரடுமுரடான, குறுகிய நார் ஆகும். அதன் குறைந்த சிதைவு விகிதம், நீடித்த புவி-துகில்களை உருவாக்குவதற்கான ஒரு முக்கிய நன்மையாகும்.

## இவற்றையும் பார்க்க

* நெருஞ்சி
* கயிறு
* நார்

## மேற்கோள்கள்

பகுப்பு:தென்னை
பகுப்பு:நார்த் தாவரங்கள்
பகுப்பு:தோட்டக்கலை
பேய் விரட்டி

**பேய் விரட்டி** (*Anisomeles Malabarica*) என்பது ஒரு மருத்துவ தாவரம் ஆகும். தும்பை பேரினத்தைச் சேர்ந்த இத்தாவரம் **பெருந்தும்பை** என்ற பெயராலும், **பேய் மிரட்டி** என்னும் பெயராலும் அழைக்கப்படுகிறது, இதன் இலைகள் எதிர் அடுக்குகளில் அமைந்த, வெளிறிய வண்ணமும், வெகுட்டலும் வாடையும் உடையது. மருத்துவ குணமுடைய இந்த தும்பைத் தாவரம் எல்லா இடங்களிலும் வளர்வதில்லை, புதராக இருக்குமிடங்களில் அரிதாக காணப்படும். 1810 ஆம் ஆண்டுவாக்கில் இது ஒரு மருத்துவ குடும்பத்தைச் சார்ந்த குட்டை தாவரப் பேரினம் என்று  கண்டறியப்பட்டுள்ளது. இது பசுபிக், சீனா, இந்திய துணைக்கண்டம், தென்கிழக்கு ஆசியா, ஆஸ்திரேலியா, நியூ கினி, மடகாஸ்கர் மற்றும் இந்திய பெருங்கடல் பகுதிகளில் பெருமளவில் காணப்படுகிறது.

## விளக்கம்
* இவ்வினத்தின் இலை நீளமாக இருப்பின், இரட்டைப்பேய் மிரட்டி எனப்படும். இலை வட்டமாக இருந்தால் ஒற்றை பேய் மிரட்டி என்றழைக்கப்படும். இவை முறையே ஆண், பெண் என்று கருதப்படுகிறது.
* ஆண்களுக்கு காணுகின்ற நோய்களுக்கு பெண்ணிலையும், பெண்களுக்கு வரும் நோய்களுக்கு ஆணிலையும் பிணிதீர்க்கப் பயன்படுவதாக மருத்துவக் குறிப்புகளில் உள்ளது.

## சித்தர் பாடல்

                            **பேய்மிரட்டி** 
                 மாந்தக கணங்கழிச்சல் மாறா வயிற்றுவலி 
               சேர்த்து வரும் கரப்பான் றீச்சுரமும்-பேர்த்துவிடும் 
              வேய்மிரட்டுந் தோலுடைய மெல்லியலே ராசியமாய் 
                        பேய்மிரட்டி என்றொருகாற் பேசு

                              **இதுவுமது** 
                       ஏக்கமுறு கழிச்சல் மாந்த சுரம் 
               வீக்கம் வயிற்று வலி விட்டோடும்-தாக்குகின்ற 
              பேய்மிரட்டும் பாதகமும் பேருலகில் அஞ்சிவிடும் 
                       பேய்மிரட்டி நற்குணத்தை பேசு

                              **பேய்மிரட்டியிலை** 
                    வெள்ளடுப்பு சீதம் வெதும்பல் சுரத்துடனே 
                   யள்ளடுக்கு மாந்த மதிவாதந்-தெள்ளு மொழி 
                 மாதே வெதுப்படக்கி வன்றழையுற் காய்ச்சலோடு 
                           கோதேறி ரத்தமும் போக்கும் 


## இவற்றையும் காண்க
* முடிதும்பை
* மூலிகைகள் பட்டியல்

## மேற்கோள்கள் துணை இணைப்புகள்

## வெளியிணைப்புகள்
*  வெகுட்டல் வாடை 
* நோய்களை மிரட்டும் பேய் மிரட்டி! 
* இரட்டைப் பிரமட்டை
* Anisomeles

பகுப்பு:மூலிகைகள்
பகுப்பு:மருத்துவத் தாவரங்கள்
பகுப்பு:அவுத்திரேலியத் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம்
பகுப்பு:தமிழ்நாட்டின் தாவரங்கள்
இலந்தனம்(III) குளோரைடு

**இலந்தனம் குளோரைடு** *(Lanthanum chloride)* என்பது  LaCl3.என்ற மூலக்கூற்று வாய்ப்பாடு கொண்டுள்ள ஒரு கனிம வேதியியல் சேர்மாகும். இச்சேர்மம் பொதுவான ஒரு உப்பாகக் காணப்பட்டாலும் பிரதானமாக ஆய்வுக்காகவே பயன்படுத்தப்படுகிறது. வெண்மை நிறத்தில் இருக்கும் இலந்தனம் குளோரைடு தண்ணீர் மற்றும் ஆல்ககாலில் நன்றாகக் கரைகிறது.
## அமைப்பு
இம்முக்குளோரைடில் La3+ மையங்கள் 9- ஒருங்கிணைப்புகளைக் கொண்டுள்ளன. யுரேனியம் முக்குளோரைடை ஒத்த மூலக்கூறு அமைப்பை லாந்தனம் குளோரைடும் பெற்றுள்ளது.
## தயாரிப்பு மற்றும் வினைகள்
தனிமங்கள் இணைந்த ஒரு குழுவாக இலந்தனம் குளோரைடு உருவாகிறது. ஆனால் பொதுவாக இலந்தனம்(III) ஆக்சைடு மற்றும் அமோனியம் குளோரைடு இரண்டும் 200 முதல் 250 0 செல்சியசு வெப்பநிலைக்குச் சூடு படுத்தும் போது இலந்தனம்(III) குளோரைடு உருவாகிறது.:
:La2O3  +  6 NH4Cl   →   2 LaCl3  +  6 NH3  +  2 H2O

மற்ற மூவாலைடுகளை இம்முக்குளோரைடில் இருந்து பரிமாற்ற வினையின் மூலம் தயாரித்துக் கொள்ள முடியும். பொட்டாசியத்துடன் லாந்தனம்(III) குளோரைடை ஒடுக்குதல் வினைக்கு உட்படுத்துதல் மூலம் தனிமநிலை லாந்தனத்தைப் பெறமுடியும்.
## பயன்கள்
இலந்தனம் குளோரைடின் பயன்பாடுகள் மிகுதியாக அறியப்படவில்லை.  கரைசல்களில் இருந்து பாசுபேட்டை வீழ்படிவாக்க உதவுதல் மட்டுமே இதனுடைய ஒரே  சாத்தியமான பயன்பாடு ஆகும். நீச்சல் குளங்களில் பாசிகள் வளர்ச்சியைத் தடுக்கவும் வடிகட்ட உதவும் பொருளாகவும் மற்றும் பயனுள்ள வேதிப்பாளங்களாகவும் இது பயன்படுகிறது. உயிர்வேதியியல் ஆய்வுகளில்  ஈரிணைதிறன் நேர்மின் அயனிகளின் செயல்பாட்டைக் குறிப்பாக கால்சியம் தடங்களைக் கட்டுப்படுத்துகிறது. சீரியம் உலோகத்துடன் கலப்பிட்டு இதையொரு மினுமினுக்கும் பொருளாகப் பயன்படுத்த முடியும்.

கரிமத் தொகுப்பு வினைகளில் லாந்தனம் குளோரைடு ஒரு மிதமான இலூயிக் அமிலமாகச் செயல்பட்டு ஆல்டிகைடுகளை அசிட்டால்களாக மாற்றவும் உதவுகிறது.
  
ஐதரோகுளோரிக் அமிலமும் ஆக்சிசனும்
பங்கேற்று மீத்தேனை குளோரோ மீத்தேனாக்கும் உயரழுத்த ஆக்கிசனேறும் குளோரினேற்ற வினையில் ஒரு வினையூக்கியாக இச்சேர்மம் பயன்படுகிறது.

கனிமச் சேர்மங்களில் பயன்படும் மிகச்சிறிய உணர்த்துக் கருவியாக, காமா கதிர்களை கண்டு உணர்த்தும் பணிக்கு இது பயன்படுகிறது.

## மேற்கோள்கள்

பகுப்பு:குளோரைடுகள்
பகுப்பு:இலந்தனம் சேர்மங்கள்
பகுப்பு:உலோக ஆலைடுகள்
இன்பர்மேசன்வீக்

***இன்பர்மேசன்வீக்*** ஒரு இணைய வழி மாதாந்திர நாளிதழ் ஆகும். இது நிகழ்வுகள், ஆராய்ச்சிகள் குறித்த தகவல்களை 1979-ம் ஆண்டு முதல் சிஎம்பி தொழில்நுடபம் வாயிலாக அளித்து வருகிறது.

## வரலாறு
* செப்டம்பர் 2005 - *நெட்வொர்க் மேகசின்* (networkmagazine.com), *ஐடி ஆர்க்கிடெக்ட்* (itarchitect.com) என்று பெயர்மாற்றம் செய்யப்பட்டது. மார்ச்சு 2006 முதல் அச்சிதழ் நிறுத்தப்பட்டது. itarchitect.com தற்போது இன்பர்மேச்வீக் தளத்திற்கு திருப்பிவிடப்படுகிறது.
* சூன் 2006 - நெட்வொர்க் கம்ப்யூட்டிங்க் (networkcomputing.com), இன்பர்மேசன்வீக் (informationweek.com) அச்சு இதழ்கள் ஒன்றிணைக்கப்பட்டன.
* 2008 - சிஎம்பி தொழில்நுட்பம் நான்கு தனித்தனி யுபிஎம் நிறுவனங்களாக மாற்றப்பட்டது.
* 2013 - மாதாந்திர அச்சு இதழ் நிறுத்தப்பட்டது.

## சந்தைகள்
மாதந்தோறும் சுமார் 2.24 மில்லியன் வாடிக்கையாளர்கள் இன்பர்மேசன்வீக் (InformationWeek.com) தளத்தினை பார்வையிடுகின்றனர். மாதந்தோறும் சுமார் 40,000-ற்கும் மேற்பட்ட நிகழ்வுகளையும், 2 மில்லியனுக்கும் மேற்பட்ட தொழில்நுட்பத்தினை வாங்குவோரும் இந்நாளிதழால் பயன்பெறுகின்றனர்.

## மேற்கோள்கள்

## வெளி இணைப்புகள்
* 
* ''InformationWeek'' iPad App 
* ''InformationWeek'' India 
* UBM Tech (publisher of *InformationWeek*)
* UBM (parent company of UBM Tech)
* Network Computing
* ''The BrainYard''  Official Website

பகுப்பு:ஆங்கில நாளிதழ்கள்
ஆதித்யா தொழில்நுட்ப நிறுவனம்

**ஆதித்யா தொழில்நுட்ப நிறுவனம்** இந்தியாவின் தமிழ்நாட்டில் கோயம்புத்தூரில் இயங்கிவரும் தனியார் சுயநிதி பொறியியல் கல்லூரியாகும். அகில இந்திய தொழில்நுட்பக் கல்விக் குழுவின் அனுமதியுடன், கோவை அண்ணா பல்கலைக்கழகத்தின் உறுப்புக் கல்லூரியாக செயற்பட்டு வருகிறது. இக்கல்லூரி 2008ஆம் ஆண்டில் தொடங்கப்பட்டது.

## அமைவிடம்
கோவையிலிருந்து சத்திய மங்கலம் செல்லும் சாலையில்  குரும்ப பாளையத்தில் அமைந்துள்ளது. கோயம்புத்தூர் நகரிலிருந்து 12 கிலோ மீட்டர் தொலைவிலும், கோவை பன்னாட்டு வானூர்தி நிலையத்தில் இருந்து ஒன்பது கிலோ மீட்டர் தொலைவிலும் இக்கல்லூரி அமைந்துள்ளது.

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்

## வெளி இணைப்புகள்
*  அதிகாரப்பூர்வ இணையதளம்

## மேற்கோள்கள்

பகுப்பு:கோயம்புத்தூரிலுள்ள பொறியியல் கல்லூரிகள்
தோமசு தங்கத்துரை வில்லியம்

மரு. **தோமசு தங்கத்துரை வில்லியம்** (*Dr Thomas Thangathurai William*, பிறப்பு: 13 பெப்ரவரி 1944) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

அம்பாறை மாவட்டம், பாண்டிருப்பைச் சேர்ந்த தோமசு தங்கத்துரை சமூக சேவையாளர் ஆவார். இவர் இலங்கையின் ஏப்ரல் 2004 நாடாளுமன்றத் தேர்தலில் அம்பாறை மாவட்டத்தில் தமிழ்த் தேசியக் கூட்டமைப்பு வேட்பாளராகப் போட்டியிட்டு 9,029 விருப்பு வாக்குகள் பெற்று ததேகூ வேட்பாளர்களில் மூன்றாவதாக வந்து தோல்வியடைந்தார். ஆனாலும் பின்னர் நாடாளுமன்ற உறுப்பினர் கனகசபை பத்மநாதன் 2009 மே மாதத்தில் இறந்தததை அடுத்து வெற்றிடமான பதவிக்கு கட்சிப் பட்டியலில் இருந்து (இரண்டாவதாக வந்த அரியநாயகம் சந்திரநேரு ஏற்கனெவே இறந்தததினால்) தோமசு வில்லியம் 2009 சூன் மாதத்தில் தேர்ந்தெடுக்கப்பட்டு நாடாளுமன்றத்துக்குச் சென்றார்.

2010 தேர்தலில் இவர் போட்டியிட்டாராயினும், 8,256 விருப்பு வாக்குகள் பெற்று கூட்டமைப்பு வேட்பாளர்களில் மூன்றாவதாக வந்து தோல்வியடைந்தார்.

## மேற்கோள்கள்

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழர்
பகுப்பு:இலங்கை உரோமன் கத்தோலிக்கர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:அம்பாறை மாவட்ட நபர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
க. பத்மநாதன்

**கனகசபை பத்மநாதன்** (*Kanagasabai Pathmanathan*, 30 மே 1948 - 21 மே 2009) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

## ஆரம்ப வாழ்க்கை
கனகசபை பத்மநாதன் அம்பாறை மாவட்டம், காரைதீவில் இளையதம்பி கனகசபை, சின்னத்தம்பி பத்மாவதி ஆகியோருக்குப் பிறந்தவர். தனது ஆரம்பக் கல்வியை காரைதீவு இராமகிருஷ்ண ஆண்கள் பாடசாலை, கல்முனை பாத்திமா கல்லூரி ஆகிய பாடசாலைகளில் கல்வி கற்றார். இலங்கைக் காவல்துறையில் பணியாற்றிய பின்னர் வவுனியா கட்டிடப்ப் பொருட்கள் திணைக்களத்தில் பணியாற்றினார். அரசியலுக்கு வரும் முன்னர் தேசிய வீடமைப்பு அதிகார சபையின் அம்பாறை மாவட்ட முகாமையாளராகப் பல ஆண்டுகள் பணியாற்றினார்.

## அரசியலில்
பத்மநாதன் 2004 நாடாளுமன்றத் தேர்தலில் தமிழ்த் தேசியக் கூட்டமைப்பு வேட்பாளர்களில் ஒருவராக அம்பாறை மாவட்டத்தில் போட்டியிட்டு 29,002 விருப்பு வாக்குகள் பெற்று ததேகூ வேட்பாளர்களில் முதலாவதாக வந்து வெற்றி பெற்று நாடாளுமன்றம் சென்றார்.

பத்மநாதன் 2009 மே 21 அன்று சிறிது கால சுகவீனமற்ற நிலையில் மதுரையில் காலமானார்.

## மேற்கோள்கள்

பகுப்பு:1948 பிறப்புகள்
பகுப்பு:2009 இறப்புகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:அம்பாறை மாவட்ட நபர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
லக்கிசராய் மாவட்டம்

**லக்கிசராய் மாவட்டம்**, இந்திய மாநிலமான பீகாரின் மாவட்டங்களில் ஒன்று. இதன் தலைமையகம் லக்கிசராயில் உள்ளது.

## பொருளாதாரம்
2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.

## அரசியல்
இந்த மாவட்டம் முங்கேர் மக்களவைத் தொகுதிக்கு உட்பட்டது.

## சான்றுகள்


பகுப்பு:பீகார் மாவட்டங்கள்
பகுப்பு:லக்கிசராய் மாவட்டம்
ஷேக்புரா மாவட்டம்

**ஷேக்புரா மாவட்டம்**, இந்திய மாநிலமான பீகாரின் மாவட்டங்களில் ஒன்று.. இதன் தலைமையகம் சேக்புரா நகரத்தில் உள்ளது.

## பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றியஅரசின் நிதியைப் பெறுகிறது

## சான்றுகள்

## இணைப்புகள்
*     ஷேக்புரா மாவட்டத்தின் இணையத்தளம்

பகுப்பு:பீகார் மாவட்டங்கள்
பகுப்பு:ஷேக்புரா மாவட்டம்
ச. கனகரத்தினம்

**சதாசிவம் கனகரத்தினம்** (*Sathasivam Kanagaratnam*, பிறப்பு: 28 டிசம்பர் 1946) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

## ஆரம்ப வாழ்க்கையும் குடும்பமும்
கனகரத்தினம் யாழ்ப்பாணம் நல்லூரில் பிறந்தவர். செங்குந்தா இந்துக் கல்லூரியில் கல்வி கற்றார். இவரது சகோதரர் செல்வநாயகம் (செல்லக்கிளி) விடுதலைப் புலிகளின் ஆரம்பகால உறுப்பினர் ஆவார். செல்லக்கிளி 1983 திருநெல்வேலித் தாக்குதலில் கொல்லப்பட்டார். கனகரத்தினத்திற்கு இரண்டு ஆண் பிள்ளைகளும் ஒரு பெண் பிள்ளையும் உள்ளனர்.

## அரசியலில்
கனகரத்தினம் 2004 நாடாளுமன்றத் தேர்தலில் விடுதலைப் புலிகளால் பரிந்துரைக்கப்பட்டு தமிழ்த் தேசியக் கூட்டமைப்பு வேட்பாளராக வன்னி மாவட்டத்தில் போட்டியிட்டு, இவர் 30,390 விருப்பு வாக்குகள் பெற்று வெற்றி பெற்று நாடாளுமன்றம் சென்றார்.

ஈழப்போரின் நிறைவுக் கட்டத்தில் கனகரத்தினமும், அவரது குடும்பமும் முள்ளிவாய்க்கால் பகுதியில் 300,000 இற்கும் அதிகமான பொது மக்களுடன் சேர்ந்து இலங்கை இராணுவத்தினரின் *பாதுகாப்பு வலயத்தினுள்* சிக்கியிருந்தனர். 2009 மே மாதம் போர் முடிவர்டைந்ததை அடுத்து இவர் காணாமல் போனார். இவர் பின்னர் காவல் துறையினரால் அகதி முகாமில் இருக்கக் கண்டுபிடிக்கப்பட்டு, கொழும்புக்குக் கொண்டு செல்லப்பட்டார். இவர் பாதுகாப்பு செயலாளர் கோத்தாபய ராஜபக்ச உத்தரவின் பேரில் அவசரகாலச் சட்டத்தின் கீழ் விடுதலைப் புலிகளுக்கு உதவி செய்தமைக்காகத் தடுத்து வைக்கப்பட்டார். எட்டு மாதங்கள் தடுத்து வைக்கப்பட்டிருந்த பின்னர் 200 சனவரியில் 2010 அரசுத்தலைவர் தேர்தலில் மகிந்த ராசபக்சவிற்கு ஆதரவளிக்க வாக்குறுதி பெறப்பட்டு விடுதலை செய்யப்பட்டார். இவருக்கு வவுனியாவில் வடமாகான ஆளுனரின் வீட்டுத் திட்டத்தில் ஒரு வீடு ஒன்றில் தங்க வைக்கப்பட்டார்.

கனகரத்தினம் தமிழ்த் தேசியக் கூட்டமைப்பில் இருந்து விலகி ராசபக்சவின் ஐக்கிய மக்கள் சுதந்திரக் கூட்டணியில் சேர்ந்தார். 2010 நாடாளுமன்ரத் தேர்தலில் ஐமசுகூ வேட்பாளராக வன்னி மாவட்டத்தில் போட்டியிட்டு 3,570 விருப்பு வாக்குகள் பெற்றுத் ஐமசுகூ வேட்பாளர்களில் ஆறாவதாக வந்து தோல்வியடைந்தார்.

## மேற்கோள்கள்

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை இந்துக்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
1607

**1607** (**[[ரோம எண்ணுருக்கள்|MDCVII]]**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* சனவரி 30 - பிரிஸ்டல் கால்வாயில் பெரும் வெள்ளப் பெருக்கு அல்லது ஆழிப்பேரலை ஏற்பட்டதில் 2,000 பேர் உயிரிழந்தனர்.
* மே 14 - ஜேம்சுடவுன் வட அமெரிக்காவின் முதலாவது ஆங்கிலேயக் குடியேற்றமாக அமைக்கப்பட்டது.
* மே 26 - ஜேம்சுடவுன் குடியேற்றப் பகுதியில் ஆயுதம் தாங்கிய 200 செவ்விந்தியர்கள் தாக்குதல் நடத்தியதில் 2 பேர் கொல்லப்பட்டனர். 10 பேர் காயமடைந்தனர்.
* சூன் 10 - ஜேம்சுடவுன்: காப்டன் ஜான் சிமித் சிறையில் இருந்து விடுவிக்கப்பட்டு குடியெற்றத்திட்டப் பேரவையின் உறுப்பினராக நியமிக்கப்பட்டார்.
* சூன் 15 - ஜேம்சுடவுன்: முக்கோண வடிவக் கோட்டை கட்டி முடிக்கப்பட்டு பாதுகாப்புக் கொடுக்கப்பட்டது.
* எசுப்பானியா திவாலா நிலைக்குச் சென்றது.

## பிறப்புகள்

## இறப்புகள்
* மே 25 - மக்தலேனா தே பாசி, இத்தாலிய உரோமன் கத்தோலிக்க புனிதர், கர்மேல் சபைத் துறவி (பி. 1566)

## மேற்கோள்கள்

## 1607 நாட்காட்டி
வ. சுப்பையா

**வரதராஜுலு கைலாச சுப்பையா (07.02.1911 - 12-10-1993 )**  புதுச்சேரியின் விடுதலைப்போராட்டத்தின் தலைவர், முதல் தென் இந்திய கம்யூனிஸ்ட் கட்சி கிளையை அமைத்தவர்.எழுத்தாளர், பதிப்பாளர், மார்க்சிய சிந்தனையார், புது்ச்சேரி பிரதேச அமைச்சர், சட்டமன்ற உறுப்பினர், பிரெஞ்ச் இந்திய நாடாளுமன்ற உறுப்பினர், சுதந்திரம் பத்திரி்க்கையின் நிறுவனர், இந்திய சுதந்திர போராட்டத்தில் பங்கு ஏற்று  இந்திய விடுதலைக்கு பாடுபட்டதிற்காக தாமரை பட்டயம் பெற்ற 97 சுதந்திர போராட்ட வீரர்களில் இவரும்  ஒருவர்.

### வாழ்க்வை வரலாறு
பிப்ரவரி மாதம் 7 ஆம் தேதி 1911 ஆம் ஆண்டு பிரெஞ்சிந்தியப் பகுதியான பாண்டிச்சேரியில்  வெள்ளாழர் வீதியில் வசித்த வரதராஜிலு – ராஜபங்காரு தம்பதியரின் மகனாகப் பிறந்தார் .இவர் கலவை கல்லூரி உயர்நிலை பள்ளியில் கல்வி கற்றவர் ஆவர்.ஆரம்பகால அரசியல் வாழ்வில் மகாத்மா காந்தியால் ஈர்க்கப்பட்டார் .1933 ஆம் ஆண்டு *அரிஜன சேவா சங்கம்* துவக்கினார் .இவர் "சுதந்திரம்" என்ற பத்திரிகை நடத்தி வந்தார். இவர் புதுவை ஒன்றிய பிரதேசத்தின் தொழிற்சங்க இயக்கம் உருவாக்கப்பட்டதின் முன்னோடி ஆவர் .

## '''அரசியல் பணி'''
1935, 36 களில் புதுவைப் பஞ்சாலைகளில் நடைபெற்ற போராட்டங்கள் அனைத்திற்கும் வழிகாட்டியாகவும் உந்துசக்தியாகவும் இருந்து செயலாற்றியுள்ளார்.1936 இல் தொழிற்சங்க உரிமை கோரி மூன்று பஞ்சாலைத் தொழிலாளர்களும் இணைந்து நடத்திய போராட்டத்தை ஒடுக்க 1936 ஜூலை 30 அன்று பிரஞ்சு ஏகாதிபத்யம் ராணுவத்தின் துணையோடு அடக்குமுறையைக் கட்டவிழ்த்துவிட்டது. துப்பாக்கிச் சூட்டில் 12 தொழிலாளர்கள் உயிரிழந்தனர். நூற்றுக் கணக்கானோர் காயமடைந்தனர். இச்சம்பவம் இந்தியா மட்டுமில்லாமல் உலக நாடுகளின் கவனத்தைப் புதுச்சேரியின் பக்கம் திருப்பியது. இப்போராட்டத்தை முன்னின்று நடத்தியவர் வ.சுப்பையா அவர்களே. 
## எட்டு மணி நேரவேலையும் தொழிற்சங்கம் அமைப்பதற்கு உரிமையும்
இப்போராட்டத்தின் விளைவாக 1937 ஏப்ரல் 6 இல் பிரஞ்சு- இந்தியாவிற்கான தொழிற்சங்கச் சட்டம் ஒன்று இயற்றப்பட்டது. அதன்படி தொழிலாளர்களுக்கு நாள் ஒன்றுக்கு 8 மணிநேர வேலையும் தொழிற்சங்கம் அமைக்கும் உரிமையும் வழங்கப்பட்டன. ஆசிய நாடுகளிலேயே 8 மணிநேர வேலை என்பது புதுச்சேரியில்தான் முதன்முதலாக அமுலாக்கப்பட்டது. அத்துடன் தொழிலாளர்களுக்கான கூட்டு ஒப்பந்தம், ஓய்வுக்கால ஊதியம், பெண் ஊழியர்களுக்கும் அவர்கள் குழந்தைகளுக்கும் சமூகப்பயன் அளிக்கும் திட்டங்களும் வரையறுக்கப்பட்டன.

* 12 மணி நேர வேலை, மிக குறைவான ஊதியம் ,தொழிற்சங்க உரிமை மறுப்பு  போன்ற பல இன்னல்களை அனுபவித்து வந்த 15,000 ஜவுளி  தொழிலாளர்களை 1935 ஆம் ஆண்டு ஒருங்கிணைத்தார்.
*அடிப்படை உரிமைகள் கோரி போராட்டம் நடத்திய ஆலை    தொழிலாளர்கள்  12 பேர் சுட்டு கொல்லப்பட்டனர்.அதன் பின் ஏற்பட்ட போராட்டத்திற்கு பிறகு 1936 ஆம் ஆண்டு ஆசியாவிலே முதல் முறையாக பிரெஞ்சு இந்தியா காலனியான புதுச்சேரியில் எட்டு மணி நேரவேலையும் தொழிற்சங்கம் அமைப்பதற்கு உரிமையும்  ஆலை தொழிலாளர்களுக்கு வழங்கப்பட்டது.

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:புதுச்சேரி மாவட்ட நபர்கள்
பகுப்பு:1911 பிறப்புகள்
பகுப்பு:1993 இறப்புகள்
லோகமானிய திலகர் முனையம்

**லோக்மானிய திலக் முனையம்**, இந்திய நகரமான மும்பையில் உள்ள தொடர்வண்டி முனையம் ஆகும். இது குர்லா என்னும் பகுதியில் அமைந்துள்ளதால், குர்லா முனையம் என்ற பெயராலும் அழைக்கப்படுகிறது. மராட்டியில் லோக்மான்ய டிளக் ட்ர்மினல் என்று அழைப்பர் இது மத்திய ரயில்வேயின் கட்டுப்பாட்டில் இயங்கும். சத்திரபதி சிவாசி தொடருந்து நிலையம், தாதர் தொடருந்து நிலையம், மும்பை சென்ட்ரல், பாந்திரா முனையம் ஆகியவற்றுடன் இதுவும் மும்பையில் உள்ள முனையங்களில் ஒன்றாக உள்ளது.

## தொடர்வண்டிகள்
இங்கு நின்று செல்லும் தொடர்வண்டிகளில் சில

## படங்கள்

File:Lokmanya Tilak Terminus - 1.jpg|நடைமேடை
File:Lokmanya Tilak Terminus.jpg|நிலையப் பலகை
File:Main Building of Lokmanya Tilak Terminus - Side View.jpg|முதன்மைக் கட்டிடம்


## சான்றுகள்

## இணைப்புகள்
*இங்கிருந்து கிளம்பும் வண்டிகள் - இந்தியரயிலின்போ.காம்
* இங்கு வந்துசேரும் வண்டிகள் - இந்தியரயிலின்போ.காம்

பகுப்பு:மகாராட்டிரத் தொடருந்து நிலையங்கள்
பகுப்பு:மும்பை
பகுப்பு:மும்பை புறநகர் மாவட்டம்
மாசிபத்திரி

**மாசிபத்திரி** அல்லது **மாசிப்பச்சை**, (தாவர வகைப்பாட்டியல் : *Artemisia vulgaris*), *mugwort / common wormwood*) இது ஒரு மூலிகை தாவரமாகும். தமிழ் மாதமான மாசி மாதத்தில் இதன் விளைச்சல் அதிகமாக இருக்கும் என்பதால் இதற்கு மாசி பத்திரி என பெயர் பெற்றது. 

## வளரியல்பு
இது மிதவெப்பமண்டலமான ஐரோப்பா, ஆசியா, தென்னாப்பிரிக்கா, அலாஸ்கா ஆகிய இடங்களை தாயகமாகக் கொண்டது. 

## மேற்கோள்கள்
 

## வெளி இணைப்புகள்

*Erowid's Mugwort Vault
*Plants for a Future: ''Artemisia vulgaris''
*Mugwort in Culpeper's 'The complete herbal'
*Mugwort in Mrs Grieve's 'A modern herbal'
*Mugwort at Liber Herbarum II

பகுப்பு:மூலிகைகள்
மும்மெத்தில்சல்போனியம்

**மும்மெத்தில்சல்போனியம்** *(Trimethylsulfonium)* என்பது (CH3)3S+ என்ற வேதி வாய்ப்பாடு கொண்ட எளிய சல்போனியம் சேர்மமாகும். இது மும்மெத்தில்சல்பானியம் என்றும் ஆக்சிசனேற்ற நிலை(1+) ஆகவுள்ள மும்மெத்தில்கந்தகம் என்றும் அழைக்கப்படுகிறது. இச்சேர்மத்தின் வேதிவாய்ப்பாட்டை (C3H9S+ ) என்றும் எழுதுகிறார்கள்.

மும்மெத்தில்சல்போனியத்தின் பல உப்புகள் அறியப்படுகின்றன.  

## மேற்கோள்கள்

* மேற்கண்ட பதிவுகள் யாவும் பிரிட்டனில் கரிமச் சேர்மங்களின் எயில்பிரான் அகராதி, தொகுதி 4 , திருத்திய பதிப்பு 1953 இல் வெளியிடப்பட்டவையாகும். 

## இவற்றையும் காண்க
* ஓனியம் சேர்மங்கள்

பகுப்பு:நேர்மின்னயனிகள்
பகுப்பு:கந்தக அயனிகள்
ஏர்வாடா மத்திய சிறை

**ஏர்வாடா மத்திய சிறை** என்னும் சிறைச்சாலை, இந்திய மாநிலமான மகாராஷ்டிராவிலுள்ள புனே நகரத்தின் எரவடா பகுதியில் உள்ளது. இது எரவாடா மத்திய சிறை என்ற பெயராலும் அழைக்கப்படுகிறது. இது மகாராஷ்டிராவிலேயே பெரிய சிறையாகும். ம்காத்மா காந்தியடிகள், வீர சாவர்க்கர் ஆகிய்யோரும் இங்கு அடைக்கப்பட்டனர்.

சிறை வளாகம் 512 ஏக்கர் பரப்பளவில் அமைந்துள்ளது. இங்கு 3,600 கைதிகள் உள்ளனர்.

அண்ணா அசாரே, நடிகரான சஞ்சய் தத் ஆகியோரும் இங்கு அடைக்கப்பட்டிருந்தனர்.
இந்த சிறையில் அஜ்மல் கசாப்பிற்கு தூக்கு தண்டனை வழங்கப்பட்டது.

## சான்றுகள்

பகுப்பு:இந்தியாவில் உள்ள சிறைச்சாலைகள்
பகுப்பு:புனே
பகுப்பு:புனே மாவட்டம்
தமிழ்த்தாய் கோயில், காஞ்சிபுரம்

**தமிழ்த்தாய் கோவில்** என்பது தமிழ்நாட்டின், காஞ்சிபுரம் மாவட்டம், கூரம் என்ற கிராமத்தில் தமிழ்த் தாய்க்கு அமைக்கப்பட்டுள்ள கோயில் ஆகும்.

## குடமுழுக்கு
தமிழ்த்தாய் கோயிலின் கட்டுமான பணிகள் 2011, மே 27 அன்று தொடங்கப்பட்டது. 2014 ஏப்ரல் 5 அன்று  திருக்கோயில் கட்டுமானப்பணி முற்றிலும் நிறைவடைந்த நிலையில்,  தமிழ்த்தாய் சிலை பீடத்தில் நிறுவப்பட்டது. பின்னர் 2014 ஏப்ரல் 6 அன்று   குடமுழுக்கு விழா நடைபெற்றது. 

## மேற்கோள்கள்


## வெளி இணைப்புகள்
* காஞ்சிரத்தில் தமிழ்த்தாய் கோயில் குடமுழுக்கு விழா

பகுப்பு:காஞ்சிபுரம் மாவட்டத்திலுள்ள கோயில்கள்
பகுப்பு:தமிழ்த்தாய்
அறுவடை நிலா

**அறுவடை நிலா** அல்லது **குருதி நிலா**, பண்டையக் காலத்தில் இந்த முழு நிலா வெளிச்சத்தை நம்பியே விவசாயிகள் அறுவடையைத் தொடங்கினார்கள் என்பதால், இந்த முழு சந்திரனை அறுவடை நிலா என்றனர். செப்டம்பர் 2015 இறுதியில் பவுர்ணமி அன்று சந்திரன் பூமிக்கு அருகே மிக வெளிச்சத்துடன் தோன்றியது. சாதாரண நிலாவை விட அறுவடை நிலா 30% கூடுதல் வெளிச்சம் கொண்டிருக்கும். 27 செப்டம்பர் 2015 அன்று பவுர்ணமியாகும். அதே நேரத்தில் சந்திர கிரகணமும் ஏற்பட்டது. பூமிக்கு அருகே தெரியும் முழு நிலவு கிரகணத்துக்குட்படுவதால் அது குருதி நிறத்தில் சிவப்பாக தோன்றும். அதையே **இரத்த நிலா** என்பர்.

இரத்த நிலா காட்சி 27 செப்டம்பர் 2015 இரவு தோன்றியது. இதனை அமெரிக்கா, ஆப்பிரிக்கா மற்றும் ஐரோப்பிய கண்டஙகளில் சாதாரணமாகப் பார்க்க முடிந்தது. இந்தியா, இலங்கை, சிங்கப்பூர், மலேசியா போன்ற நாட்டவர்கள், இந்திய நேரப்படி திங்கட் கிழமை அதிகாலை 5.40 மணி முதல் சூரியன் உதிக்கும்வரை இந்த நிகழ்வை நாசா இணையதளம் மூலம் காண முடிந்தது.

## மேற்கோள்கள்

## வெளி இணைப்புகள்
* Full moon dates and resources
* Moon phase calculator
* Is the Moon Full?
* Full Moon and New Moon calendar

பகுப்பு:நிலா
1608

**1608** (**[[ரோம எண்ணுருக்கள்|MDCVIII]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு நெட்டாண்டாகும்.

## நிகழ்வுகள்
* சனவரி - வட அமெரிக்காவில் ஆங்கிலேயர்களின் முதலாவது குடியேற்றப் பகுதியான ஜேம்சுடவுனுக்கு கிறித்தோபர் நியூபோர்ட் மேலும் 100 புதிய கப்பலில் வந்திறங்கினார். அங்கு முதலில் வந்த 38 பேர் மட்டுமே உயிருடனிருப்பதைக் கண்டார்.
* சனவரி 7 - ஜேம்சுடவுனில் இடம்பெற்ற தீயினால் கோட்டையில் இருந்த அனைத்து வீடுகளும் எரிந்து சேதமடைந்தன. கோட்டை மார்ச் மாதத்தில் புதுப்பிக்கப்பட்டது.
* சனவரி 17 - எதியோப்பியப் பேரரசர் சுசேனியோசு ஒரோமோ இராணுவத்தினரைத் தோற்கடித்தார். 12,000 ஒரோமோக்கள் கொல்லப்பட்டனர்.
* சூலை 3 - கியூபெக் நகரம் நிறுவப்பட்டது.
* சூலை - ஆங்கிலேயக் கப்பல் *மேரி அண்ட் மார்கரெட்*, கிறித்தோபர் நியூபோர்ட்டின் தலைமையில் இங்கிலாந்தில் இருந்து ஜேம்சுடவுன் நோக்கிப் புறப்படது.
* ஆகத்து 24 - இந்தியாவுக்கான முதலாவது ஆங்கிலேயப் பிரதிநிதி, காப்டன் வில்லியம் ஆக்கின்சு, சூரத்துவை அடைந்தார்.
* செப்டம்பர் 10 - ஜான் சிமித் ஜேம்சுடவுனின் பேரவைத் தலைவராகத் தேர்ந்தெடுக்கப்பட்டார்.
* அக்டோபர் 2 - டச்சு வில்லைத் தயாரிப்பாளர் ஆன்சு லிப்பர்சி முதலாவது தொலைநோக்கியை டச்சு நாடாளுமன்றத்தில் காட்சிப் படுத்தினார்.
* முதலாவது காசோலைகள் நெதர்லாந்தில் பயன்பாட்டுக்கு வந்தன.
* முதல் அஞ்சல் எழுதுபொருளான ஏகியூ கடிதத்தாள் வெனிசின் அடையாளச் சின்னம் வெளியிடப்பட்டது.

## பிறப்புகள்
* டிசம்பர் 9 - ஜான் மில்டன், ஆங்கிலேயக் கவிஞர் (இ. 1674)

## இறப்புகள்

## மேற்கோள்கள்

## 1608 நாட்காட்டி
ஒசாமு தெசூகா

என்பவர் சப்பானிய மாங்கா கலைஞரும், கேலிப்பட ஓவியரும், அசைவூட்டப் படக்கலைஞரும், திரைப்படத் தயாரிப்பாளரும், களச்செயல்பாட்டாளரும் ஆவார். ஒசாகா மாநிலத்தில் பிறந்த இவர், *அஸ்ட்ரோ பாய்*, *கிம்பா தி ஒயிட் லயன்*, *பிளாக் ஜாக்* போன்ற வரைகதை (காமிக்ஸ்) தொடர்களைப் படைத்ததன் பொருட்டு நன்கு அறியப்படுகிறார். அவர் குன்றாத ஊக்கத்துடன் படைப்புகளை ஏராளமாக உருவாக்கியமை, தொழில்நுணுக்கங்களில் முன்னோடியாகச் செயல்பட்டமை, பல்வேறு வகைமைகளைப் புதுமையாக மறுவரையறை செய்தமை ஆகிய காரணங்களுக்காக "மாங்காவின் தந்தை", "மாங்காவின் ஞானத்தந்தை", "மாங்காவின் கடவுள்" என்றெல்லாம் போற்றப்படுகிறார். மேலும், அவரது தொடக்க நாட்களில் தமக்கு முன்மாதிரியாகத் திகழ்ந்த வால்ட் டிஸ்னிக்கு இணையான ஒரு சப்பானியராகவே கருதப்படுகிறார்.
## மேற்கோள்கள்

பகுப்பு:1928 பிறப்புகள்
பகுப்பு:1989 இறப்புகள்
பகுப்பு:1926 பிறப்புகள்
ஜேம்சுடவுன், வர்ஜீனியா

**ஜேம்சுடவுன்** (*Jamestown*) என்பது அமெரிக்காக்களில் இடம்பெற்ற ஆங்கிலேயர்களின் முதலாவது நிரந்தரமான குடியிருப்பு ஆகும். வில்லியம் கெல்சோவின் கூற்றுப்படி, ஜேம்சுடவுன் "பிரித்தானியப் பேரரசு ஆரம்பமான இடம்... இதுவே பிரித்தானியப் பேரரசின் முதலாவது குடியேற்றம்." இலண்டன் வர்ஜீனியா கம்பனியினால் 'ஜேம்சு கோட்டை' (*James Fort*) என்ற பெயரில் (பழைய நாட்காட்டியில்) 1607 மே 4 அன்று, (புதிய நாட்காட்டி, 1607 மே 14) நிறுவபட்டது.. இது நிரந்தரமான குடியேற்றமாக அறிவிக்கப்பட்டது. 1610 இல் சிறிது காலம் கைவிடப்பட்ட நிலையில் இருந்தது. ஜேம்சுடவுன் இக்குடியேற்ற நாட்டின் தலைநகராக 1616 முதல் 1699 வரை 83 ஆண்டுகள் வரை இருந்து வந்தது.

ஜேம்சுடவுனின் பழங்குடியினர் ஆரம்பத்தில் குடியேறிகளை வரவேற்று அவர்களுக்கு தேவையான உதவிகளை செய்தனர். ஆனாலும், மூன்று ஆண்டுகளுக்குள் இரு பகுதிகளுக்கும் இடையே கசப்புணர்வு ஏற்பட்டு, மோதல்கள் இடம்பெறலாயின. குறிப்பாக பசுப்பாகெக் மக்கள் 1611 ஆம் ஆண்டளவில் முற்றாகவே அழிக்கப்பட்டனர். அத்துடன், நோய், பஞ்சம் போன்றவற்றால் 80% குடியேறிகள் 1609-10 காலப்பகுதியில் இறந்தனர்.

1608ஆம் ஆண்டில் வர்ஜீனியா கம்பனி இரண்டாவது தடவையாக கப்பல் ஒன்றை அனுப்பியது. இம்முறை போலந்து, மற்றும் செருமனியைச் சேர்ந்த எட்டுப் பேர் குடியேறிகளாக வந்தனர். இவர்களின் உதவியுடன் அங்கு ஒரு சிறிய கண்ணாடித் தொழிற்சாலை ஆரம்பிக்கப்பட்டது. ஆனாலும், செருமானியர்களும், வேறும் சிலரும் தமது ஆயுதங்களுடனும்ம் மற்றும் பொருட்களுடனும் பவுகாட்டன் என்ற உள்ளூர் இந்தியர்களுடன் இணைந்தனர். இந்த இரண்டாவது கப்பலில் முடற்தடவையாக இரண்டு ஐரோப்பியப் பெண்களும் வந்தனர். 1619 ஆம் ஆண்டில், ஆண்கள், பெண்கள் குழந்தைகள் என ஏறத்தாழ 50 ஆப்பிரிக்கர்கள் போர்த்துக்கீசக் கப்பல் ஒன்றில் அடிமைகளாக வந்தவர்கள் மேற்கிந்தியத் தீவுகளில் சிறைப்பிடிக்கப்பட்டு ஜேம்சுடவுனிற்குக் கொண்டு வரப்பட்டனர். ஆரம்பத்தில் இவர்கள் ஒப்பந்தக் கூலிகளாக புகையிலை வேளாண்மையில் ஈடுபடுத்தப்பட்டனர்.

இலண்டன் கம்பனியில் இரண்டாவது குடியேற்றத் திட்டமான பெர்முடா ஆங்கிலேயரின் புதிய உலகத்தின் மிகப் பழமையான "நகரம்" எனப் பெயர் பெற்றது. 1612 ஆம் ஆண்டில் பெர்முடாவின் சென் ஜோர்ஜசு நகரம் அதிகாரபூர்வமாக புதிய இலண்டன் என அழைக்கப்பட்டது. அதேவேளையில், வர்ஜீனியாவின் ஜேம்சு கோட்டை 1619 ஆம் ஆண்டிலேயே ஜேம்சுடவுனாகப் பெயர் மாற்றம் பெற்றது. 1676 ஆம் ஆண்டில் இடம்பெற்ற ஒகிளர்ச்சியின் போது இந்நகரம் தீயிட்டுக் கொளுத்தப்பட்டு, சிறிது காலத்திலேயே மீளப் புனரமைக்கப்பட்டது. 1699 இல் இதன் தலைநகரம் வர்ஜீனியாவின் இன்றைய வில்லியம்சுபர்க் நகருக்கு மாற்றப்பட்டது. இதனை அடுத்து ஜேம்சுடவுனின் குடியேற்றத்திட்டம் அழிக்கப்பட்டு, இன்று அப்பகுதி ஒரு தொல்பொருட்காட்சியகமாகப் பேணப்படுகிறது.

## மேற்கோள்கள்

**உரிப்பு:**
*
*

## வெளி இணைப்புகள்

* APVA web site for the Jamestown Rediscovery project 
* Historic Jamestowne
* Jamestown 1607

பகுப்பு:வர்ஜீனியா
பகுப்பு:பெர்முடா
முத்து எங்கள் சொத்து

**முத்து எங்கள் சொத்து** 1983ஆம் ஆண்டில் ஜி. ஆர். ரங்கராஜன் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் பிரபு, ராதா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.

## நடிகர்கள்
*பிரபு
*ராதா
*ராஜீவ்
*மனோரமா
*வனிதா
*பூர்ணம் விஸ்வநாதன்

## மேற்கோள்கள்

## வெளி இணைப்புகள்
* 

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
நிறங்களின் பட்டியல்

**நிறங்களின் பட்டியல்** (*List of colours*) இங்கே தரப்படுகின்றது. இப்பட்டியலில் நிறங்களும் அவற்றின் பெயர்களும் தரப்பட்டுள்ளன.

## நிறங்களின் பட்டியல்
செப்டம்பர் 2015 சந்திர கிரகணம்

**செப்டம்பர் 2015 நிலவு மறைப்பு** என்பது  2015 ஆம் ஆண்டு செப்டம்பர் மாதத்தின் 27ஆம் 28ஆம் திகதிகளில் நடைபெற்ற நிலவு மறைப்பு ஆகும். இது வட மற்றும் தென் அமெரிக்கக் கண்டங்களில் செப்டம்பர் 27ஆம் நாள் ஞாயிற்றுக்கிழமை மாலை வானில் தென்பட்டது. ஐரோப்பா, ஆபிரிக்கா மற்றும்மத்திய கிழக்கு நாடுகளில் செப்டம்பர் 28 ஆம் நாள்  அதிகாலை தென்பட்டது. 2014-2015 காலத்தின் நிலவு மறைப்பு நாற்தொடர்களில் இந்த நிலவு மறைப்பே இறுதியானது ஆகும்.

புவியிலிருந்து நெருக்கமான அணுக்கத்திற்கு மிக அருகில் இருந்தமையால், இக்கிரகணத்தின் மத்தியில் நிலவானது இயல்பான அளவைவிடப் பெரியதாகக் காணப்பட்டது. இது பெருமுழுநிலவு என அழைக்கப்படுகிறது. வடகிழக்கு பிரேசிலின் கரைக்குச் சற்றே அப்பால், தலைக்கு நேர்மேலாகக் காணப்பட்ட நிலவின் கோண விட்டம் 34' ஐவிடப் பெரியதாக இருந்தது.
thumb|2015ஆம் ஆண்டு நிகழ்ந்த இரு நிலவு மறைப்புகளின் ஒப்பீடு

## புலப்படுதன்மை
இந்த நிலவு மறைப்பு வட அமெரிக்கா, தென் அமெரிக்கா, ஐரோப்பா, ஆபிரிக்கா மற்றும்மத்திய கிழக்கு நாடுகளில் புலப்பட்டது.

பகுப்பு:நிலவு மறைப்புகள்
வெள்ளை ரோஜா (திரைப்படம்)

**வெள்ளை ரோஜா** (*Vellai Roja*) ஏ. ஜெகந்நாதன் இயக்கத்தில் 1983ஆம் ஆண்டில் வெளியான ஒரு இந்தியத் தமிழ்த் திரைப்படமாகும். வி. விசுவநாதன் தயாரித்த இத்திரைப்படத்தில் சிவாஜி கணேசன், அம்பிகா, பிரபு, ராதா ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார். இத்திரைப்படம், 1982இல் மலையாளத்தில் வெளியான *போஸ்ட்மார்டம்* திரைப்படத்தின் மறுஆக்கமாகும்.

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:மனோரமா நடித்த திரைப்படங்கள்
அழும் பெண்

**அழும் பெண்** (The Weeping Woman) என்பது, பெயர்பெற்ற ஓவியரான பாப்லோ பிக்காசோ வரைந்த ஒரு நெய்யோவியம் ஆகும். 60 X 49 சமீ (23 ⅝ х 19 ¼ அங்) அளவு கொண்ட இது பிரான்சில் 1937ம் ஆண்டு வரையப்பட்டது. இந்த விடயம் தொடர்பில் பிக்காசோ மிகுந்த ஆர்வம் கொண்டிருந்ததோடு அந்த ஆண்டில் இதே விடயத்தைப் பல தடவைகள் வரைந்தார். இத்தொகுதியில் இறுதியானதும், விரிவானதும் இந்த ஓவியம் ஆகும். இது 1987 இலிருந்து இலண்டனிலுள்ள டேட் நிறுவனத்தில் சேகரிப்பில் இருந்து வருகிறது.

## குவெர்னிக்காவின் தொடர்ச்சி
அழும் பெண் தொடர் ஓவியங்கள் பிக்காசோவின் மிகவும் புகழ் பெற்ற ஓவியமான குவெர்னிக்காவில் காட்டப்பட்ட துன்பியலின் கருப்பொருட் தொடர்ச்சி ஆகும். அழும் பெண்ணின் உருவத்தில் கருத்தைச் செலுத்தியதன் மூலம், பிக்காசோ, எசுப்பானிய உள்நாட்டு யுத்தத்தின் விளைவுகளில் நேரடியாகக் கவனம் செலுத்தாமல், துன்பப்படுவதன் பொதுவான தோற்றத்தைக் கவனத்தில் எடுத்துள்ளார். 

இவ்வோவியத் தொடருக்கான மாதிரியாக இருந்தவர் டோரா மார் என்பவர். பிக்காசோ இவரை 1936ல் சந்தித்தபோது இவர் தொழில்முறை ஒளிப்படப்பிடிப்பாளராக இருந்தார். 1937ல் பிக்காசோ குவெர்னிக்காவை வரைந்தபோது அதன் தொடர்ச்சியான கட்டங்களை ஒளிப்படம் எடுக்க இவர் மட்டுமே அனுமதிக்கப்பட்டார்.

## மேற்கோள்கள்

பகுப்பு:ஓவியங்கள்
பகுப்பு:பாப்லோ பிக்காசோ
நேபாள ரூபாய்

**ரூபாய்** (*rupee*,) நேபாள நாட்டின் அலுவல்முறை  நாணயம் ஆகும். தற்போதைய ரூபாய்க்கு தரப்பட்டுள்ள ஐ.எசு.ஓ 4217 குறியீடு *NPR* ஆகும். இது பொதுவாக **₨**எனக் குறிக்கப்படுகின்றது. இது 100 *பைசா*க்களாக பிரிக்கப்பட்டுள்ளது. இதனை நேபாள இராசுட்டிர வங்கி வெளியிடுகின்றது. நேபாள ரூபாய் இந்திய ரூபாயுடன் பிணைக்கப்பட்டுள்ளது.
## வரலாறு
நேபாள ரூபாய் 1932இல் அறிமுகப்படுத்தப்பட்டது. இதற்கு முன்னதாக வெள்ளியாலான மொகர் வழக்கத்தில் இருந்தது. இரண்டு மொகருக்கு ஒரு ரூபாய் என்ற மாற்றுவீதத்தில் புதிய ரூபாய் வெளியிடப்பட்டது. எனவே  நேபாள மக்கள் ரூபாயை  *மொகுரு* என நேபாளியில் குறிப்பிடுகின்றனர். இதன் மதிப்பு 1993இல்  இந்திய ரூபாயுடன் ஒரு இந்திய ரூபாய்க்கு 1.6 நேபாள ரூபாய்கள் என்ற மாற்று விகிதத்தில் பிணைக்கப்பட்டது. 
## மேற்சான்றுகள்

## உசாத்துணைகள்

* 
* 

பகுப்பு:நேபாளம்
பகுப்பு:ஆசிய நாணயங்கள்
வங்காளதேச இட்டாக்கா

**வங்காளதேச இட்டாக்கா** (, குறி: **** அல்லது **Tk**, குறியீடு: **BDT**) வங்காளதேச மக்கள் குடியரசின் அலுவல்முறை நாணயம் ஆகும்.  5க்கும்  அதற்கு மேலும் மதிப்புள்ள வங்கித்தாள்களை வங்காளதேச வங்கி வெளியிடுகின்றது.   1, 2 வங்கித்தாள்களையும், நாணயங்களையும் வெளியிடுவது வங்காளதேச அரசின் நிதித்துறை அமைச்சரகத்தின் பொறுப்பில் உள்ளது.  பெரும்பாலும்  "" என்ற சின்னமும் கடை இரசீதுகளில்  "Tk" என்ற குறியும் பயன்படுத்தப்படுகின்றது. 1 100 பைசாக்களாக (வங்காள உச்சரிப்பு:*பொய்ஷா*) பிரிக்கப்பட்டுள்ளது.

வங்காள மொழியில்  *இட்டாக்கா* என்ற சொல் பணம்,நாணயம்,தாள்கள் ஆகியவற்றைக் குறிக்கும் பொதுப் பெயராகும். எனவே வங்காளமொழியில் பேசுமொருவர் எந்த நாணயத்தையும் இட்டாக்கா எனக் குறிப்பிடுவார். இந்திய மாநிலங்களான மேற்கு வங்காளம், திரிபுராவிலும் இந்தியாவின் அலுவல்முறையான இந்திய ரூபாய்  "இட்டாக்கா" என பேச்சுவழக்கில் குறிப்பிடப்படுகின்றது.
## மேற்சான்றுகள்

## வெளி இணைப்புகள்
* Bangladesh Bank's page on currencies in circulation 
* High resolution scans of Bangladeshi currency
*    

பகுப்பு:வங்காளம்
மிருதங்க சக்கரவர்த்தி

**மிருதங்க சக்கரவர்த்தி** 1983ஆம் ஆண்டில் கே. சங்கர் இயக்கத்தில் வெளியான ஒரு இந்தியத் தமிழ்த் திரைப்படமாகும். என். சகுந்தலா தயாரித்த இத்திரைப்படத்தில் சிவாஜி கணேசன், கே. ஆர். விஜயா, பிரபு, எம். என். நம்பியார் ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு எம். எஸ். விசுவநாதன் இசையமைத்திருந்தார்.

## நடிகர்கள்
*சிவாஜி கணேசன்
*கே. ஆர். விஜயா
*பிரபு
*எம். என். நம்பியார்
*கிருபானந்த வாரியார்
*வி. கே. ராமசாமி
*தேங்காய் சீனிவாசன்
*ஒய். ஜி. மகேந்திரன்
*மனோரமா
*சுலக்சனா

## பாடல்கள்
இத்திரைப்படத்திற்கு எம். எஸ். விசுவநாதன் இசையமைத்திருந்தார்.

## மேற்கோள்கள்

## வெளி இணைப்புகள்
* 
* 

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
தம்பிடி

**தம்பிடி** அல்லது **பை** ( *pie* அல்லது சுருங்க **Ps**) 1947க்கு முன்னர்  இந்தியா, மியான்மர், பாக்கித்தானில்  புழங்கி வந்த  நாணயம் ஆகும். இதுவே மிகவும் குறைந்த நாணய அலகாக இருந்தது.  மூன்று பைக்கள் ஒரு பைசா வாகும்; 12 பைக்கள் ஓரணா ஆகும்; 192 தம்பிடிகள் ஒரு ரூபாய் ஆகும். பத்தொன்பதாம் நூற்றாண்டின் மத்தியில் ஒரு பை 12 சோழிகளாக இருந்தது. 

பைக்களை பதிப்பிப்பது 1942இல் கைவிடப்பட்டது. இருப்பினும் 1947 வரை அது புழக்கத்தில் இருந்தது. 1947இல்  பணவீக்கம் காரணமாக பை  நாணயம்  வழக்கிலிருந்து விலக்கப்பட்டது.
## குறிப்புகள்

## மேற்சான்றுகள்


பகுப்பு:இந்திய வரலாற்றில் நாணயங்கள்
பகுப்பு:இந்திய நாணயங்கள்
தாம் (இந்தியக் காசு)

**டாம்** அல்லது **தாம்** (*Dam*) என்பது இந்தியாவில் வழங்கிய மிகச்சிறிய மதிப்புள்ள செப்பு நாணயம். இதனை முதன்முதலில் சேர் சா சூரி தமது ஆட்சியில் (1540 - 1545) அறிமுகப்படுத்தினார்.  தங்க நாணயங்களை  *[[மொகர்]]* என்றும் வெள்ளி நாணயங்களை *[[ரூபாய்]]* என்றும் செப்புக் காசுகளை *டாம்* என்றும் குறிப்பிட்டார். பிந்தைய முகலாய அரசர்கள் இவற்றை *([[ரூபாய்]])*, *([[மொகர்]])* சீர்தரப்படுத்தி இந்தியாவில் முறையான நாணயவியலை நிலைநிறுத்தினர்.
ஆங்கில மொழியில் நிலவும் *ஐ டோன்ட் கிவ் அ டாம்* ( “I don't give a dam[n]″) என்ற சொல்லாடல் இந்த நாணயத்தின் குறைந்த மதிப்பையொட்டியே வந்திருக்கலாம் என சிலர் கருதுகின்றனர்.

## மேற்சான்றுகள்


பகுப்பு:இந்திய நாணயங்கள்
பகுப்பு:இந்திய வரலாற்றில் நாணயங்கள்
காசு (நாணயம்)

பண்டைக்காலங்களில் ஆசியாவின் பல பகுதிகளில்  வழங்கி வந்த நாணயங்கள் **காசு** (*cash*)  என்று அழைக்கப்பட்டன. சென்னை மாகாணத்திலிருந்த மன்னராட்சிகள், பிரித்தானிய இந்தியாவின் திருவிதாங்கூர்,  சீன மக்கள் குடியரசு, வியட்நாம் ஆகிய பகுதிகளில் இது வழக்கத்தில் இருந்தது.  அரிதாக கொரிய *முன்* மற்றும் சப்பானிய *மோன்*  பணத்தைக் குறிக்கவும் காசு பயன்படுத்தப்பட்டது. 

சிங்களத்தில் *காசி* என்பது வட்டையைக் குறிக்கும். துவக்க போர்த்துகேயர்கள் உள்ளூர் சொல்லை *cas, casse, caxa,* எனவும்  பிரான்சியர்கள்.  *cas* எனவும் ஆங்கிலேயர்கள் *cass* எனவும் குறிப்பிட்டனர். தற்போதைய  போர்த்துக்கேய மொழியில்  *caixa* எனவும் ஆங்கிலத்தில் *cash* எனவும் குறிப்பிடப்படுகின்றது.   

## மதராசு காசு

பிரித்தானியர் காலத்தில் சென்னை மாகாணத்தில் காசு நாணயமாக வழங்கி வந்தது. குறிப்பாக, இது  பணம், ரூபாய்,  பகோடா நாணயங்களின் உட்பிரிவாக இருந்தது.

*80 காசுகள் = 1 பணம்
*12 பணம் = 1 ரூபாய்
*42 பணம் = 1 பகோடா

20 காசுகள் மதிப்புடைய செப்பு நாணயங்கள் பைசா எனப்பட்டன.  10 காசுகள்  **டோடீ** எனப்பட்டன,  5 காசுகள் அரை டோடீ எனப்பட்டன.
## திருவிதாங்கூர் காசு

திருவிதாங்கூர் காசு மதராசு காசு போன்றதே. மதிப்பில் மட்டுமே சற்று வேறுபட்டிருந்தது. 

*16 காசுகள் = 1 சக்கரம்
*4 சக்கரம் = 1 பணம்
*7 பணம் = 1 ரூபாய்

எனவே, 1 ரூபாய் = 448 காசுகள்.
## சீனக் காசு
சீனாவில் நாணயம் காசு என அறியப்பட்டது. இங்கு செப்புக்காசுகளும் காசு எனப்படுவதால் நாணயத்தை குறிக்கும் காசிற்கும் செப்புவட்டைக்கும் குழப்பம் உண்டாவதுண்டு. சீனத்தில்   *வென்* (文) என்பதற்கு இணையாக காசு என்ற சொல் பயன்படுத்தப்பட்டது.   தாள் பணத்தை முதன்முதலாகப் பயன்படுத்திய சீனாவில் 1023இல் ஜியோசி என்ற தாள் ஊடக பணம் அறிமுகமானது.  பட்டுப் பாதை வழியாக உலகளவில் நியாய வணிகம் நடத்த இதன் தேவை எழுந்தது. 1889இல் ஒருங்கிணைக்கப்பட்ட நாணவியல் கடைபிடிக்கப்பட்டபோது சீன யுவானின் உப பிரிவாக காசு இருந்தது. ஒரு யுவானுக்கு 1000 காசுகளாக இருந்தது. உலோக காசுகள்  1920கள்வரை தேசிய அளவிலும் வட்டார அளவிலும்  புழக்கத்தில் இருந்தன.

## வியட்நாமில் காசு

காசு (*văn*) வியட்நாமில் செப்பு நாணயமாக இருந்து வந்தது. 1885இல் பிரான்சிய இந்தோசீன பியாஸ்த்ரே அறிமுகமானபோது காசு அதன் உப பிரிவாக இருந்தது. பொதுவாக இது  *சபெக்கெ* எனப்பட்டது.

## மேற்சான்றுகள்

பகுப்பு:இந்திய நாணயங்கள்
பகுப்பு:இந்திய வரலாற்றில் நாணயங்கள்
வாழ்த்து

வயதில் முதியோர் இளையோரை நூறாண்டு காலம் வாழ்க என்று வாழ்த்துவது ஒரு மரபு. கல்வியில் பெரியோர் வளரும் மாணவர்களை வாழ்த்துவது உண்டு. பெற்றோர் தம் பிள்ளைகளை வாழ்த்துவது உண்டு. பல்லாண்டு, பல்லாண்டு, பல்லாயிரத்தாண்டு, பலகோடி நூறாயிரம் ஆண்டுகள் வாழ்க என்று வாழ்த்தும் இருவர். அவரால் வாழ்த்தப்படும் பேற்றுக்கு உரியவர் இருவர். பெரியாழ்வார் திருமாலையும், சேந்தனார் சிவனையும் வாழ்த்திய பாடல்கள், திருப்பல்லாண்டு என்று அழைக்கப்படுகின்றன.

## இவற்றையும் பார்க்க
* வணக்கம்
* பிரணாம்
* ஹரே கிருஷ்ணா
* சலோம்

## உசாத்துணை

## மேற்கோள்கள்

பகுப்பு:பண்பாடு
களவாய் மீன்

**களவாய் மீன்** (Epinephelus) என்பது ஒருவகை அரிய கடல் மீன் இனம் ஆகும். களவாய் மீன்களில் பல இரக மீன்கள் இருக்கின்றன. என்றாலும், தமிழ்நாட்டின பாம்பன் கடல் பகுதியில் தாழங்களவாய், புள்ளிக் களவாய், மரக்களவாய், சாம்பல்நிறக் களவாய், சிவப்புக் களவாய் ஆகிய வகை மீன்கள் காணப்படுகின்றன. இதில் சிவப்புக் களவாய் மீன் அந்தமான் கடல் பகுதியில் காணப்பக்கூடியவை. அரிதாக சிலசமயம் தமிழகக் கடல் பகுதியில் பிடிபடும். 

இந்த களவாய் மீன்கள் ஆண், பெண் தன்மைகள் கலந்தே பிறக்கின்றன. இதில் சூழ்நிலைக்குத் தக்கவாறு ஆணாக விரும்பினால் ஆணாகவும், பெண்ணாக விரும்பினால் பெண்ணாகவும் மாறும் தன்மை இந்த மீன்களுக்கு உண்டு. ஆண் மற்றும் பெண் தன்மைகளோடு முதல் 4 ஆண்டுகள் இருக்கும். அதைத் தொடர்ந்து களவாய் மீன் 2 அடி நீளம் வளர்ச்சி அடைந்து பெண்ணாக இனமுதிர்ச்சி அடையும். மீண்டும் தன்னுடைய 15-வது வயதில் இவை ஆண் மீனாக மாறுகின்றன. களவாய் மீன்களின் எண்ணிக்கை குறைந்துவிட்டால், அதிக வயதான பெண் மீன்கள், ஆணாக மாறாமல் பெண்ணாகவே இருந்து தன்னுடைய இனத்தைப் பெருக்கும்.

## குறிப்புகள்

பகுப்பு:மீன்கள்
ஜனாதிபதி செயலகம்

**ஜனாதிபதி செயலகம்** (Presidential Secretariat) என்பது இலங்கை சனாதிபதியின் உத்தியோகபூர்வ அலுவலகம் ஆகும். இலங்கை அரசியலமைப்பிற்கமைய நிர்வாக மற்றும் நிறுவன கட்டமைப்புடன் கூடிய கடமைகள், பொறுப்புகளை இவ்வலுவலகம் மூலம் இலங்கையின் சனாதிபதி நிறைவேற்றமுடியும்.

ஜனாதிபதி செயலகத்தின் தலைவர் ஜனாதிபதியின் செயலாளர் ஆவார். ஜனாதிபதியின் செயலாளரே இலங்கை சிவில் நிர்வாக சேவையின் உயர் பதவியில் இருப்பவர் ஆவார். அத்துடன் இவரே இலங்கை நிர்வாக சேவையின் தலைவரும் ஆவார். தற்போதைய ஜனாதிபதியின் செயலாளர் பி. பி. அபயகோன் ஆவார். பழைய நாடாளுமன்றக் கட்டடமே தற்போதைய ஜனாதிபதி செயலகம் ஆகும்.

## மேற்கோள்கள்

பகுப்பு:இலங்கையின் சனாதிபதிகள்
பகுப்பு:பிரித்தானியக் குடியேற்றக்காலக் கட்டிடக்கலை
பகுப்பு:கொழும்பிலுள்ள கட்டடங்களும் கட்டமைப்புக்களும்
1611

**1611** (**[[ரோம எண்ணுருக்கள்|MDCXI]]**) ஒரு சனிக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதரண ஆண்டாகும்.

## நிகழ்வுகள்
* பெப்ரவரி 27 - யோகான்னசு பாப்ரிசியசு, டேவிட் பாப்ரிசியசு ஆகியோர் சூரியப்புள்ளிகள் தொலைநோக்கி மூலம் அவதானித்தனர். 
* ஏப்ரல் 4 - டென்மார்க் சுவீடன் மீது போரை அற்வித்தது.
* மே 2 - விவிலியம் இங்கிலாந்து மன்னர் ஜேம்சின் விருப்பப் வடிவத்தில் இலண்டனில் வெளியிடப்பட்டது.
* மே 9 - சப்பானின் பேரரசராக 16-வயது கோ-மிசுனூ முடி சூடினார்.
* ஆகத்து 2 - ஜேம்சுடவுன், வர்ஜீனியா: துணை ஆளுனர் தோமசு கேட்சு 280 குடியேறிகளுடன் வர்ஜீனியா வந்தார்.
* போலது ஆக்கிரமிப்பை எதிர்த்து மாஸ்கோவில் கிளர்ச்சி வெடித்தது. பெரும் தீ பரவியது.
* ஜேம்சுடவுன், வர்ஜீனியா: ஜான் ரால்ஃபி புகையிலை விதைகளை டிரினிடாட் தீவில் இருந்து இரக்குமதி செய்தார்.

## பிறப்புகள்
* மேரி டயர், சீர்திருத்தத் திருச்சபையினர், பாசுடன் தியாகிகள் எனக் குறிப்பிடப்படும் தூக்கிலிடப்பட்ட நால்வரில் ஒருவர் (இ. 1660)

## இறப்புகள்
* ஏப்ரல் 1 - அந்தரே பூர்த்தாடோ தெ மென்டோன்சா, போர்த்துக்கேய இந்தியாவின் ஆளுனர் (பி. 1558)

## மேற்கோள்கள்

## 1611 நாட்காட்டி
தென்னிந்திய நடிகர் சங்கம்

**தென்னிந்தியத் திரைப்படக் கலைஞர்கள் சங்கம்**(, **SIFAA**) அல்லது பரவலாக **தென்னிந்திய நடிகர்கள் சங்கம்**  தமிழ்நாட்டில்  தமிழ்த் திரைப்படத்துறையில் பணியாற்றும்  நடிகர்களையும் நடிகைகளையும் உறுப்பினராகக் கொண்ட சங்க அமைப்பாகும். இது 1952இல்   நிறுவப்பட்டது.  இந்த அமைப்பு திரைப்படத்துறை தொடர்புடைய  பிரச்சினைகளுக்காக  பல நிகழ்வுகளை நடத்தி உள்ளனர். அண்மையில் சமூகப் பிரச்சினைகளுக்காகவும் அறப்போராட்டங்கள் நடத்தி உள்ளனர். இச்சங்கத்தின் தற்போதைய தலைவராக நடிகர் நாசர் உள்ளார்.

## நிகழ்வுகள்
### 2001
;நடிகர்களின் நாள்: அக்டோபர் 1, 2001 அன்று தென்னிந்தியத் திரைப்படக் கலைஞர்கள் சங்கத் தலைவர்  நடிகர் விஜயகாந்த், நடிகர் சிவாஜி கணேசனின் பிறந்த நாளான அக்டோபர் 1 நடிகர்களின் நாளாக  தமிழ்நாட்டில் அனுசரிக்கப்படும் என அறிவித்தார்.

### 2008
;ஒகெனேக்கல் குடிநீர் பிரச்சினை உண்ணாநிலைப் போராட்டம்: மே 2008இல் தலைவர் ஆர். சரத்குமார் ஒருநாள்  உண்ணாநிலைப் போராட்டத்தை ஒருங்கிணைத்தார்;   கருநாடக அரசு ஒகேனக்கல் கூட்டு குடிநீர்த் திட்டத்தில் சர்ச்சைக்குரிய திட்டம் இயற்றியதை எதிர்த்தும் கருநாடகத்தில்  தமிழர் நிலை குறித்தும் இந்த அறப்போராட்டம் நடத்தப்பட்டது.

;இலங்கை-ஈழத்தமிழர் உள்நாட்டுப்போர் உண்ணாநிலைப் போராட்டம்: செப்டம்பர் 2008இல் இலங்கையில் ஏராளமான தமிழர்கள் இனப்படுகொலை செய்யப்பட்டதை எதிர்த்தும் நடைபெற்று வந்த ஈழப்போரை  எதிர்த்தும்  ஒருநாள் உண்ணாநிலை போராட்டம் நடத்தப்பட்டது.

### 2009
;தினமலர் கட்டுரைக்கு கண்டனம்:  பல தமிழ் நடிகைகள் சட்டவிரோத பாலியல் தொழிலில் ஈடுபட்டுள்ளதாகவும் இதனை காவல்துறை அதிகாரிகளிடம் நடிகை புவனேசுவரி வெளிப்படுத்தியதாகவும்  *[[தினமலர்|தினமலரில்]]* வெளியான செய்திக்கு கண்டனம் தெரிவித்து அக்டோபர் 7,  2009 அன்று சரத்குமார் பேரணி நடத்தினார். கட்டுரையில் ஒளிப்படங்களுடன் குறிப்பிடப்பட்டிருந்த  நமிதா கபூர் (நடிகை), சீதா, நளினி, அஞ்சு, சகீலா, மஞ்சுளா விஜயகுமார் மற்றும் சிறீபிரியா பற்றிய செய்தி பொய்யானது என சென்னை காவல் ஆணையரிடம் செய்தித்தாளின் ஆசிரியர் லெனின் கைது செய்யப்பட வேண்டும் என மனு கொடுத்தனர்.  இந்த மனு மற்றும் போராட்டத்தை அடுத்து   லெனின் கைது செய்யப்பட்டார்.

### 2010
;திருட்டு திரைப்பட வட்டு விழிப்புணர்வு: தலைவர் சரத்குமாரும் அவரின்  மனைவியும்  *[[ஜக்குபாய் (திரைப்படம்)|ஜக்குபாய்]]* திரைப்படத்தின் இணை தயாரிப்பாளருமான ராதிகாவும் சனவரி 4 அன்று நடத்திய பத்திரிகையாளர் கூட்டத்தில் திரைப்படங்களை திருடி இணையத்தில் வெளியிடுவதற்கும் திருட்டு வட்டுக்களை விற்பதற்கும் கண்டனம் எழுப்பினர்.   கே. எஸ். ரவிக்குமார் இயக்கத்தில் சரத்குமார் நடித்திருந்த  *ஜக்குபாய்* முழுமையாக இணையத்தில் தரவேற்றப்பட்டிருந்தது.

## மேற்சான்றுகள்

பகுப்பு:தமிழ்த் திரைப்படத் துறையினர்
பகுப்பு:இந்தியாவில் மாநிலவாரியாக திரைப்படத்துறை